《还山》
清代·程先贞

岂有移文向北山，孤飞倦鸟自知还。远惭弘景无仙骨，真觉维摩有病颜。

隐士新衔聊可署，狂奴故态不须删。朝衫脱后身加健，别有高堂舞袖斑。

作者简介：（1607—1673）明末清初山东德州人，字正夫。入清，官工部员外郎。顺治三年告终养归。与钱谦益、顾炎武均有过从，炎武至德州，即寓其家。有《海右陈人集》。